CELEX: 32011R0406
Language: bg
Date: 2011-04-27 00:00:00
Title: Регламент за изпълнение (ЕС) № 406/2011 на Комисията от 27 април 2011 година за изменение на Регламент (ЕО) № 2380/2001 по отношение на състава на фуражната добавка мадурамицин амоний алфа  Текст от значение за ЕИП

28.4.2011   
            
            
               BG
            
            
               Официален вестник на Европейския съюз
            
            
               L 108/11
            
         РЕГЛАМЕНТ ЗА ИЗПЪЛНЕНИЕ (ЕС) № 406/2011 НА КОМИСИЯТА
   от 27 април 2011 година
   за изменение на Регламент (ЕО) № 2380/2001 по отношение на състава на фуражната добавка мадурамицин амоний алфа
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда възможността разрешителното за дадена фуражна добавка да се изменя след подаване на заявление от притежателя на разрешителното и след получаване на становището на Европейския орган за безопасност на храните (наричан по-нататък „Органът“).
            
         
               (2)
            
            
               В съответствие с Директива 70/524/ЕИО на Съвета (2) мадурамицин амоний алфа, който принадлежи към групата „кокцидиостатици и други лекарствени вещества“, беше разрешен за използване като фуражна добавка за срок от 10 години при пилета за угояване с Регламент (ЕО) № 2430/1999 на Комисията (3) и при пуйки с Регламент (ЕО) № 2380/2001 на Комисията (4).
            
         
               (3)
            
            
               Притежателят на разрешителното подаде заявление за изменение на разрешителното по отношение на състава на носителя на фуражната добавка. Притежателят на разрешителното представи необходимата информация в подкрепа на искането си.
            
         
               (4)
            
            
               Органът заключи в становището си от 8 декември 2010 г. (5), че не се очаква използването на новия състав на добавката при пуйки да се отрази неблагоприятно върху здравето на животните, човешкото здраве или върху околната среда, както и че с този състав добавката е ефикасна при борбата с кокцидиоза.
            
         
               (5)
            
            
               Условията, предвидени в член 5 от Регламент (ЕО) № 1831/2003, са изпълнени.
            
         
               (6)
            
            
               Поради това Регламент (ЕО) № 2380/2001 следва да бъде съответно изменен.
            
         
               (7)
            
            
               Тъй като измененията на условията на разрешителното не се дължат на причини, свързани с безопасността, е целесъобразно да се предвиди преходен период за изчерпване на съществуващите складови наличности от премикси и комбинирани фуражи.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕО) № 2380/2001 се заменя с приложението към настоящия регламент.
   Член 2
   Пускането на пазара и употребата на премикси и комбинирани фуражи, които съдържат мадурамицин амоний алфа и са произведени в съответствие с Регламент (ЕО) № 2380/2001, може да продължи до изчерпване на съществуващите складови наличности.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 27 април 2011 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 270, 14.12.1970 г., стр. 1.
   
      (3)  ОВ L 296, 17.11.1999 г., стр. 3.
   
      (4)  ОВ L 321, 6.12.2001 г., стр. 18.
   
      (5)  EFSA Journal 2011 г.; 9(1):1954.
   
      ПРИЛОЖЕНИЕ
      
         
            „ПРИЛОЖЕНИЕ
            
                        Идентификационен номер на добавката
                     
                     
                        Наименование на притежателя на разрешителното
                     
                     
                        Добавка
                        (търговско наименование)
                     
                     
                        Състав, химична формула, описание, аналитичен метод
                     
                     
                        Вид или категория животно
                     
                     
                        Максимална възраст
                     
                     
                        Минимално съдържание
                     
                     
                        Максимално съдържание
                     
                     
                        Други разпоредби
                     
                     
                        Срок на валидност на разрешителното
                     
                  
                        mg активно вещество на kg пълноценен фураж със съдържание на влага 12 %
                     
                  
                        
                           Кокцидиостатици и други лекарствени вещества
                        
                     
                  
                        E 770
                     
                     
                        Alpharma (Белгия) BVBA
                     
                     
                        Мадурамицин амоний
                        алфа 1 g/100 g
                        (Cygro 1 %)
                     
                     
                        
                                     
                                 
                                 
                                    Състав на добавката
                                    Мадурамицин амоний алфа: 1 g/100 g
                                    Натриева карбоксиметилцелулоза: 2 g/100 g
                                    Калциев сулфат дихидрат: 97 g/100 g
                                 
                              
                                     
                                 
                                 
                                    Активно вещество
                                    Мадурамицин амоний алфа C47H83O17N
                                    CAS №: 84878-61-5, амониева сол на полиетер монокарбоксилна киселина, получена чрез ферментационен процес от щама Actinomadura yumaensis (ATCC 31585) (NRRL 12515)
                                 
                              
                                     
                                 
                                 
                                    Свързани примеси:
                                    Мадурамицин амоний бета: < 10 %
                                 
                              
                     
                        Пуйки
                     
                     
                        16 седмици
                     
                     
                        5
                     
                     
                        5
                     
                     
                        
                                    1.
                                 
                                 
                                    Забранява се употребата най-малко пет дни преди клането.
                                 
                              
                                    2.
                                 
                                 
                                    В инструкциите за употреба да се посочи: „Опасно за еднокопитни животни“.
                                    „Този фураж съдържа йонофор: едновременната му употреба с определени лекарствени вещества (като например тиамулин) може да бъде противопоказна.“
                                 
                              
                     
                        15.12.2011 г.“